google/wiki40b huggingface dataset:
Jens Arne Svartedal

Karriere

Svartedal debuterte i verdenscupen 22. november 1997 på Beitostølen og har tatt jevnlige topplasseringer i klassisk stil siden 2000, både i sprint og distanserenn. Svartedal var storfavoritt da det for første gang skulle deles ut et VM-gull i klassisk sprint i Oberstdorf 2005, men ble syk like før mesterskapet og kunne ikke delta. To år senere fikk han sin revansje da han vant VM-gull på sprinten i Sapporo.
Etter sesongen 2007/2008 bestemte Svartedal seg for å trekke seg fra Norges Skiforbunds landslag for å heller slutte seg til brødrene Anders og Jørgen Auklands langdistanseteam, Team Xtra Personell. Jens Arne Svartedal er utdannet byggingeniør fra Høgskolen i Oslo og jobber med dette i bygg- og anleggsselskapet NCC. 23. mars 2011 kunngjorde han at han slutter definitivt som toppløper.
I 2013 overtok Svartedal som ekspertkommentator i NRK etter Thomas Alsgaard.

Olympiske leker

Svartedal tok sølv under Vinter-OL 2006 i Torino på lagsprint. Svartedal ledet etter alle sine tre etapper, men ankermann Tor-Arne Hetland klarte ikke å holde unna for Sveriges Björn Lind på siste etappe og endte seks tideler bak. På 15 km klassisk hadde han problemer med skiene og ble dårligste nordmann på 44.-plass, over 3 minutter bak gullvinner Andrus Veerpalu. Under Vinter-OL 2010 i Vancouver fikk Svartedal bare gå 50 km klassisk. Der ble han igjen dårligste nordmann på 23.-plass, nesten 2 minutter bak Petter Northug.

Verdensmesterskap

Jens Arne Svartedal ble verdensmester i klassisk sprint under VM i 2007 i Sapporo. Han har også 19.-plasser på 50 km klassisk i samme mesterskap, og på 15 km klassisk under VM i 2003 i Val di Fiemme. I skøytesprint har han en 11.-plass fra VM i 2003 og en 20.-plass fra VM i 2009 i Liberec.

Verdenscup

Jens Arne Svartedal er en av seks norske mannlige langrennsløpere som har vært minst to ganger på pallen i verdenscupen sammenlagt etter at verdenscupen ble offisiell i 1982. De fem andre er Bjørn Dæhlie (10 ganger), Petter Northug (5), Vegard Ulvang (4), Thomas Alsgaard (3) og Tor-Arne Hetland (2). Svartedal var blant de ti beste i verdenscupen sammenlagt seks av sju sesonger fra 2002 til 2008. I 2007 vant han verdenscupen i sprint. Hans beste sammenlagtplassering i verdenscupen i distanserenn var en 5.-plass i 2006, kun slått av Tobias Angerer, Vincent Vittoz, Anders Södergren og Frode Estil.
Svartedal tok sin første pallplassering i verdenscupen under et klassisk sprintrenn i Asiago i 2001. I november 2003 klatret han for første gang opp på pallen etter et distanserenn i Kuusamo, og i februar 2006 tok han sin første verdenscupseier i et distanserenn da han vant en klassisk 15 km i Davos. Han har totalt tolv verdenscupseire.

Norgesmesterskap

Svartedal er norgesmester på ski fire ganger: 50 km klassisk i 2003 og 2007, klassisk sprint i 2005 og 15 km klassisk i 2009. I tillegg tok han bronse på 10 km klassisk i 2001 og 30 km duathlon i 2010.
680-årene

-- 680 -- 681 -- 682 -- 683 -- 684 -- 685 -- 686 -- 687 -- 688 -- 689
Tiårsoversikt
José Fernando Cuadrado

Landslaget

Han ble tatt ut i Colombias tropp til VM i fotball 2018 i Russland.
Qibya-massakren

Qibya-massakren var en massakre utført av israelske styrker i den palestinske landsbyen Qibya på Vestbredden i 1953. Massakren ble gjennomført av den israelske kommandostyrken Enhet 101, som var ledet av den 25-årige majoren Ariel Sharon. Aksjonen var godkjent av statsminister David Ben-Gurion. Om natten den 15. oktober angrep den nyopprettede israelske Kommandoenhet 101 grenselandsbyen. Da enheten kom fram, sprengte de hus for hus. I alt ble 69 av landsbybeboerne drept, tre fjerdedeler av dem kvinner og barn. 45 hus, en skole og en moske ble ødelagt i angrepet. 
Det ble fra israelsk hold hevdet at soldatene gjorde for dårlig forarbeide når det gjaldt å evakuere beboerne. Dette står imidlertid i kontrast til ordren til Sharon som var "maximal killing and damage to property". Andre rapporter som omhandler planleggingen av angrepet snakker om å rydde husene for folk ved hjelp av granater og skyting. I en rapport, skrevet etter en åstedsgranskning under FN, ble det konkludert med at innbyggerne ble tvunget til å bli værende i husene sine grunnet israelsk ildgivning mot dem.
Israel møtte internasjonal fordømmelse etter massakren, blant annet fra FNs sikkerhetsråd og USA. USA stanset i tillegg all økonomisk bistand til Israel for en kortere periode.

Bakgrunn

Det er antatt at massakren var en hevnaksjon etter at palestinske militante noen dager tidligere hadde kastet en granat inn vinduet på et hus og tok livet av jødisk kvinne og hennes to barn i den israelske byen Yahud. Det ble imidlertid aldri funnet noen beviser som tydet på at drapsmennene kom fra Qibya. Det ble konkludert at jordanske terrorister stod bak angrepet, og kommandoenhet 101 fikk i oppdrag å hevne angrepet. Det er videre antatt at det var en del av de såkalte «Gjengjeldelsesoperasjonene», som hadde som mål å la de arabiske landene «betale en høy pris» for aksjoner gjennomført fra deres territorium.
Ifølge tidligere Time korrespondent i Jerusalem, Donald Neff, ble det israelske angrepet iverksatt som en maktdemonstrasjon overfor araberne.
Angrepet ble tildelt kodenavnet «Operation Shoshana» av det israelske forsvaret.
Din tanke er fri

Din tanke er fri er et musikkalbum med Alf Cranner, utgitt i 1985. Det er også tittelen på Cranners visegjendiktning av den tyske folkesangen «Die Gedanken sind frei» som er kjent på trykk fra tidlig på 1800-tallet.
Pearl High School-skytingen

Rettssak og soning

Det var separate rettssaker for mordet på Woodhams mor og skoleskytingen. Woodhams sakførere argumenterte i begge rettssakene at Woodham var gal på drapstidspunktene. Juryene forkastet Woodhams sinnssykdom-forsvar i den første rettssaken for mordet på hans mor, og ble dømt til livstid i fengsel 5. juni 1998. Hans andre rettssak ble gjennomført 12. juni og han ble funnet skyldig i to tilfeller av mord og syv tilfeller av forsøk på mord, og juryen forkastet igjen sinnssykdomsforsvaret. Han fikk to livstidsdommer for mordene og syv 20-års dommer for mordforsøkene. Han soner tre livstidsdommer pluss 140 år i fengsel. Han vil ha mulighetene for prøveløslatelse i 2046, når han er 65 år gammel.
Sammensvergelsestiltaler ble tatt ut mot Delbert Shaw, Donald Brooks, Wesley Brownell, Daniel Thompson, Grant Boyette og Justin Sledge, beskylde dem for å ta del i en sammensvergelse for å hjelpe  Woodham i mordene. Men, tiltalen mot Shaw, Brooks og Brownell ble forkastet av dommer Robert Goza med bakgrunn i at «at the request of District Attorney John Kitchens, who said Mississippi's conspiracy law would make proving the accusations difficult.» Saken med Daniel Thompson ble overført til en ungdomsdomstol siden han var 15 år gammel da.
Mindre enn tre dager etter den siste dommen, ble Woodham fjernet fra Forrest County Jail i Hattiesburg, Mississippi. Den 15 juni 1998, Woodham ble overført til Mississippi Department of Corrections (MDOC)-systemet i Central Mississippi Correctional Facility (CMCF) i Rankin County. Mens han var på CMCF ble Woodham evaluert så han kunne overførest til et permanent sted. Mange uker senere, ble han flyttet til Mississippi State Penitentiary (MSP) i Sunflower County, Mississippi. Per 2010 Woodham soner i Unit 29 i MSP som MDOC #R4682. Han ble senest flyttet 17. juni 2010.
Anne Krafft

Liv og virke

I løpet av 1980-tallet virket Krafft i Tronheim hvor hun fikk en del oppmerksomhet for sine forenklede og nær primitive uttrykk. Hun benyttet seg av elementer fra ekspresjonisme blandet med inntrykk fra art deco og postmodernisme. Som typisk for unge billedkunstnerne som manifesterte seg på 80-tallet var den uforpliktende anvendelsen av elementer fra ulike epoker i kunsthistorien. Hennes grafiske arbeider var et særpreget innslag i trøndersk kunst på denne tiden, til tross for de små formater og lite opplag.
Krafft har deltatt i en rekke separat- og kollektivutstillinger i inn- og utland. Hun er representert i flere offentlige samlinger som Norsk kulturråd, Riksgalleriet (samtidsmuseet), Esso- og Statoil Kunstforening, Vasa by i Finland og mange flere.
I dag arbeider hun blant annet i atelierfellesskapet Oslo prosjektrom med ulike maleriske temaer som symbolisme inspirert fra Carlos Castanedas bøker. Det siste tiåret har hun også tatt opp digitalt fotografi, og interessert seg for isfronten på Svalbard. Forskeren Bjørn Arne Krafft er hennes bror.
Norsk morfologi

Norsk morfologi er læren om bøyninger og avledninger i det norske språk.

Bøyning

Norsk er et språk med relativt lite bøyninger.

Substantiver

Norske substantiver bøyes i bestemthet og numerus.
Som i de fleste andre indoeuropeiske språkene er substantivene i norsk delt inn i bøyningsklasser.

Adjektiver

Norske adjektiver bøyes i grad (fin – finere – finest) og genus. Med unntak av liten (lita, lite) er opposisjonen mellom maskulinum og femininum nøytralisert, og bare nøytrumsformen er avvikende. Dette gjelder bare for adjektiver i positiv ubestemt entall. Gradbøyde adjektiver, og adjektiver i flertall og/eller bestemt form (finere, finest, fineste, fine) har ikke genusbøyning.
Adjektivene bøyes i bestemthet og numerus, som substantiver. De skiller seg likevel fra hverandre ved at de ved substantivene er inherente kategorier, der adjektivene retter seg etter substantivet. Eksponentene for de ulike trekkene i hver kategori er også helt ulike de eksponentene vi finner innenfor substantivbøyningen. Flertal uttrykkes med -e for adjektivene men med bl.a. -er for substantivene (gule biler).

Lukkede ordklasser i norsk

Artiklene adverb, determinativ, interjeksjon, konjunksjon, preposisjon, pronomen, subjunksjon inneholder alle drøftinger av disse ordklassene i norsk.
Jüdischer Friedhof Schönhauser Allee

Jüdischer Friedhof Schönhauser Allee er en jødisk gravlund i Berlin. Den ligger i Prenzlauer Berg, og ble anlagt i 1827 etter planer av Friedrich Wilhelm Langerhans ved Pankower Chaussee, nåværende Schönhauser Allee 23–25, som Berlins andre jødiske gravlund.

Historie

Ved slutten av 1700-tallet meldte behovet seg for en ny gravlund. Allgemeines Landrecht für die preußischen Staaten bestemte at det ikke lenger skulle gravlegges mennesker i bebodde områder i byene. Berlins eldre jødiske gravlund, Jüdischer Friedhof Berlin-Mitte, hadde opprinnelig ligget utenfor bymuren, men byens vekst hadde ført til at gravlunden senere kom til å ligge inne i byen. Gravlunden, med 6000 m² og 3000 graver, var dessuten blitt for liten.
Den jødiske menigheten fikk i 1828 kjøpe et område på 5 hektar foran Schönhauser Tor av godseieren Wilhelm Gotthold Büttner. Den nye gravlunden kunne innvies i 1829.
Gravlunden består av ca. 22 800 enkeltgraver og 750 familiegraver. En rekke kjente personer, som maleren Max Liebermann, forleggeren Leopold Ullstein, politikeren Eduard Lasker, komponisten Giacomo Meyerbeer og filantropen James Simon er begravet på gravlunden.
Gravlunden var fullt belagt i 1880 og det har siden ikke vært mulig å få nye graver der. Det ble likevel foretatt begravelser i familiegravene frem til 1970-tallet.
Nazistenes ødeleggelser og ikke minst krigshandlingene under annen verdenskrig førte til større ødeleggelser. I 1990 ble det innledet omfattende restaureringsarbeider. Ettersom det ikke var mulig å finne opprinnelig plassering for alle gravstenene, ble det oppført et lapidarium for å gi disse gravstenene en verdig plassering. Lapidariet ble ferdigstilt i 2005.
Coprini

Utseende

Store til meget store (opptil 65 millimeter lange), svært kraftige, vanligvis svarte biller. Hodet er mer eller mindre skovlformet, fremkanten ofte med tenner, gjerne med et horn midt i pannen, særlig hos hannene. Pronotum kan være uthulet foran og ha ulike slags horn eller utvekster. Dekkvingene er hvelvede og har markerte punktstriper. Beina er svært kraftige, forbeina har legger (tibiae) med tenner på yttersiden og sterkt reduserte føtter (tarser), som ellers ville vært i veien ved gravingen. Mellom- og bakbeina er forholdsvis lange med krumme legger. De fleste har velutviklede flygevinger og flyr godt.

Levevis

Larvene lever av møkk som de voksne billene har gravd ned. Billene former møkka til en ball, som for de største Heliocopris-artene kan bli ganske stor. Om bakken umiddelbart unde rmøkka ikke egner seg for graving, ruller de den avgårde til et egnet sted. Da disse billene er såpass store og kan grave ganske dype ganger, tilfører de en betydelig mengde gjødsel til jorda.

Utbredelse

Gruppen er vidt utbredt og forekommer over det meste av Jorda utenom de kaldeste områdene.
Porte de Saint-Cloud (Paris Metro)

Porte de Saint-Cloud er en stasjon på metroen i Paris.
Stasjonen betjener linje 9.
Balabanovo

Historie

Landsbyen Balabanovo ble første gang nevnt tidlig på 1600-tallet. Den vokste til en liten by i og med byggingen av jernbanen Moskva – Brjansk tidlig på 1900-tallet. Jernbanestasjonen i byen ble åpnet i 1899. Balabanovo fikk bystatus i 1972.
Bremerhaven

Historie

Byen ble grunnlagt i 1827, men det var bosetninger i nærheten allerede på 1100-tallet. Disse små landsbyene ble bygget på små øyer i den myraktige elvemunningen. Det var tidlig planer om en festningsby på dette stedet for å verne skip som reiste opp eller ned Weser, og i 1672 prøvde svenske kolonister å reise et slott her (Carlsburg).
I 1827 kjøpte byen Bremen områdene ved munningen av Weser fra kongedømmet Hannover. Bremerhaven oppstod og ble en ny havn bare 50 km fra Bremen. På grunn av handel med og emigrering til Nord-Amerika vokste havnen og byen raskt.
Kongedømmet Hannover grunnla en rivaliserende by like ved siden av Bremerhaven og kalte den Geestemünde (1845). Begge byene vokste og opprettet industrier innen handel, skipsbygging og fiske. I 1927 ble Geestemünde og nabokommunene Lehe og Wulsdorf slått sammen til den nye byen Wesermünde og i 1939 ble Bremerhaven slått sammen med Wesermünde.
Det meste av byen ble ødelagt under andre verdenskrig, men viktige deler av havna ble spart slik at de allierte hadde en brukbar havn for forsyninger etter krigen. Under de alliertes okkupasjon av Tyskland etter krigen var Bremerhaven en enklave styrt av USA i den britiske okkupasjonssonen i Nord-Tyskland. I 1947 ble byen en del av delstaten Bremen, og skiftet navn fra Wesermünde til Bremerhaven. Ved siden av Bremen by utgjør Bremenhaven en av de to kommunene i delstaten Bremen.
Therese Stang

Familie

Therese Stang var datter av fullmektig ved Fredrikshalds Saugbrugsforening Andreas Stang og Septima Alice Ludovika Steen. Hun var av slekten Stang fra Halden.

Liv og virke

Therese Stang var i annen halvdel av 1890-årene elev av Marcilie Holmboe, som i 1899 etablerte sin egen private musikkskole. Det var som Holmboes elev hun fikk sin konsertdebut i Kristiania, der hun 4. desember 1896 fremførte Chopins Andante spianato et grande polonaise brillante i Ess-dur.
Stang var også elev ved Musikkonservatoriet i Kristiania. I denne forbindelse opptrådte hun, i likhet med flere av konservatoriets pianoelever, ved en offentlig musikkaften i Brødrene Halss konsertlokale 31. mars 1897, hvor kong Oscar II var blant publikum.
I 1898 la Therese Stang ut på en turné med sangerinnen Adelaide Semb, der de besøkte Trondheim og flere av kystbyene i Norge.
I 1906 ble Therese Stang ansatt som lærer ved Musikkonservatoriet i Kristiania. Hun ble i denne stillingen til 1914. Deretter ga hun privatundervisning o g flere opptredener.
Adolph Francis Alphonse Bandelier

Liv

Bandelier ble født i Bern i Sveits. Da han var ung emigrerte han til Amerika. Som en ung mann jobbet han ulykkelig hans families forretning. Under veiledning av den pioneerende arkeologen Lewis Henry Morgan fikk han stipend, mer nøyaktig til arkeologisk og etnisk jobb blant indianere i den sørvestlige delen av USA, Mexico og Sør-Amerika. Da han begynte å studere i Sonora (Mexico), Arizona og New Mexico, ble han den ledende autoriteten innen regionens historie.
I 1892 gav Bandelier opp dette feltet i Ecuador, Bolivia og Peru, der han fortsatte han fortsatte etnologiske, arkeologiske og historiske undersøkelser.
Mens Bandelier var i Peublo i Isleta, møtte han sine langsiktige venner Fader Anton Docher og Charles Fletcher Lummis.
T. J. Labbe gasskraftverk

T.J. Labbe gasskraftverk er et varmekraftverk i Lafayette County, i delstaten Louisiana i det sørlige USA. Anlegget har en installert produksjonskapasitet på 101 MW fordelt på 2 turbiner. Operatør er det fylkeseide energiselskapet Lafayette Utilities Systems LLC.
Det stod ferdig i 2005. Brenselkilden er hovedsakelig naturgass.
Årdal og Lærdal Avis

Årdal og Lærdal Avis var en avis som kom ut i Årdal i Sogn og Fjordane. Avisa ble etablert i 1997 sammen med Avisa Sogndal av A-pressen etter nedleggelsen av Sogn Dagblad. Den ble utgitt på nynorsk. I 1999 hadde den et opplag på 2600 og kom ut tre ganger i uken. Avisa ble lagt ned i juni 2002.
Patricia Morison

Bakgrunn

Patricia Morison var datter av den irske innvandrer dramatikeren og skuespilleren William Morison (fra Belfast) med scenenavnnet Norman Rainey og hans britiske hustru Selena (født Fraser) som hadde arbeidet for britisk etterretning under første verdenskrig), og hun vokste opp i New Yorks Lower East Side. Hun studerte ved Art Students League of New York.

Karriere

Hun medvirket i mindre sceneoppsetninger ved Provincetown Playhouse i musicalrevyen Don't Mind the Rain, og sang der «Simple Silly I». Deretter debuterte hun på Broadway i november 1933 i stykket Growing Pains.
Hun filmdebuterte i 1939 og medvirket i over 30 filmer.
Sin største fremgang på Broadway fikk hun i en av hovedrollene i musikalen Kiss Me, Kate som ble spilt mer enn 1 000 ganger 1948–1951. Hun ble landskjent med denne rollen som Lilli Vanessi ved New Century Theatre og Shubert Theatre. Så gjorde hun det også meget godt i The King and I av Rodgers & Hammerstein mot den unge Yul Brynner; hun turnerte med denne ferske skuespilleren og dette bidro til begges berømmelse.
Patricia Morison gikk ikke tilbake fra teateret til filmen – med unntak av noen mindre gjesteroller. Hennes videre karriere var i musikaler (blant annet i The Sound of Music, 1972) og fremfor alt i fjernsynet, aller sist i 1989 som gjesteopptredende i serien Cheers.
Hun døde 20. mai 2018 i sitt hjem i Los Angeles i California, 103 år gammel.
Cree (folk)

Cree er et folkeslag i Canada og det nordlige USA. De er bosatte mellom Rocky Mountains og Atlanterhavet. De utgjør i dag den største gruppe av indianere i Canada. Deres språk, cree, er et algonkinspråk og var en gang det mest talte språk i den nordlige del av Nord-Amerika. I dag taler mange creefolk fransk og engelsk lettere enn sitt opprinnelige språk.

USA

Før franske og engelske nybyggere begynte å strømme inn på creeindianernas tradisjonelle områder, var creene bisonjegere og allierte med siouxfolket assiniboine. I dag lever størstedelen av creeindianerne i USA sammen med ojibwa i indianerreservatet Rocky Boy Indian Reservation.

Canada

Cree er den største gruppe First Nations i Canada med mer enn 200.000 medlemmer. At antallet av medlemmer er så stort beror formodentlig for en stor del på deres tradisjonelle åpenhet omkring giftermål mellom medlemmer av forskjellige stammer. b Den største creestammen, samtidig den nest største First Nations-stamme i Canada etter Six Nations Iroquois, er Lac La Ronge Band i det nordlige Saskatchewan. Métis er en gruppe med blandet cree og europeisk opprinnelse. I videre betydning kan termen brukes om alle mennesker med blandet opprinnelse fra noe amerikansk urfolk og noe europeisk land.
Grand Council of the Crees i Québec kaller sitt hjemland Eeyou Istchee («Folkets land»). Dets leder (Grand Chief) er Matthew Mukash, tidligere vice-Grand Chief under Ted Moses og deretter ordfører i styret i de nordligste creesamfunns Whapmagoostui Eeyou Entreprise Development Corporation. Mukash regnes som tradisjonalist. Han bekjempet Great Whale Project sammen med Matthew Coon Come og Billy Diamond i 1990-årene. Han tilhørte også dem som motsatte seg undertegnelsen av Paix de Braves.

Trosforestillinger

Creestammene i Canadas skoger og på de amerikanske sletter æret ånder i forbindelse med jakten. Jordens ånd var alle dyrs mor. De hadde også en idé om et mindre veldefinert himmelvesen. Naturen ble sett som en integrert helhet, der dyrene kunne gjengi historier og legender av vindene og de fire kardinalretninger var alminnelige.
I crees åndelige liv var et tett forhold mellom forfedre og de levende av stor betydning. Forfedrene var alltid for hånden og stammens sjaman tok ofte en transetilstand for å besøke «landet med de døde».
Creeindianernes mytologi endret seg grunnleggende etter kontakten med de europeiske bosettere og handlet, og de gikk til landbruket.
Varaždin

Varaždin (tysk: Warasdin, ungarsk: Varasd, latin: Varasdinum) er en by i provinsen Zagorje i det nordøstre Kroatia. Byen ligger nær grensene til Slovenia og Ungarn og 81 km nordøst for hovedstaden Zagreb. Byen hadde 47.055 innbyggere i 2011 hvorav 38.746 innvånere bor i det bymessig oppbygde område. Byen har flere unike og tidstro bygninger fra 1300- til 1900-tallet som vitner om en lang og rik historie.

Historie

Byen, hvis historiske namn er Garestin, nevnes første gang i skrevet form i 1181 da kong Béla III nevner de nærliggende varme kilder Varaždinske Toplice i et rettsdokument.
På 1200-tallet ble byen et økonomisk og militært sentrum i nordlige Kroatia. I samband med de osmanske angrepene på det habsburgske  rike fikk byen en defensiv struktur og bygninger ble oppført rundt den gamle borgen. Varaždin fikk dermed form av en typisk middelaldersk festningsby. Tidlig på 1300-tallet kom malteserriddere til byen. De lot bygge en kirke og et kloster der. 
I slutten av 1400-tallet overgikk festningsbyen til grevene av Celje. I de kommende århundrene hadde Varaždin varierende herrer, blant annet Beatrice Frankopan, den tyske markgreven Georg der Fromme og baron Ivan Ungnad. 
I 1767 grunnla den habsburgske keiserinne Maria Teresia det kroatiske kongelige råd (Hrvatsko kraljevsko vijeće) med sete i Varaždin. Byen ble dermed Kroatias hovedstad og stedet for Sabor. Etter den store brannen i 1776 flyttet myndighetene til Zagreb. 
På 1900-tallet utviklet Varaždin seg til et industrielt sentrum i nordvestre Kroatia. Blant annet tilkom tekstilindustrien Tivar i 1918. Under den kroatiske selvstendighetskrig i 1991 fikk Varaždin bare mindre skader ettersom den jugoslaviske armé gav opp temmelig raskt.

Kultur

Gamlebyen og dens festning Varaždinborgen fra 1300-tallet som idag rommer byens museum er et av de mer populære turistmål i det sentrale Kroatia. Kulturelle evenemanger, som Špancirfest og Varaždins barokkaftener lokker tusentalls turister.

Togtrafikk

Varaždin har gode kommunikasjoner med tog til Zagreb, Maribor og Budapest.

Veier

Ved Varaždin finnes en tilslutningsvei til motorveien A4 som i sørvestlig rekning leder mot Ludbreg og hovedstaden Zagreb. I nordøstlig retning leder den mot Čakovec og den ungarske grense.
Flaming Gorge-demningen

Flaming Gorge-demningen er en demning med vannkraftverk beliggende i Daggett County, delstaten Utah i det vestre USA, nær grensen til Wyoming. Den regulerer Green River som er en sideelv til Colorado, og skaper Flaming Gorge-sjøen (Flaming Gorge Reservoir) på 170 km².
Kraftverket har en installert produksjonskapasitet på 152 MW, fordelt på tre turbiner. Demningen er 360 m lang og 153 m høy. Operatør er USBR. Utbyggingen skjedde fra 1958 til 1964.
Robert Frank kraftverk

Robert Frank kraftverk (tysk: Kraftvwerk Robert Frank, også kjent som Kraftwerk Landesbergen) er et varmekraftverk utenfor Landesbergen i delstaten Niedersachsen i Tyskland. Det har en installert produksjonskapasitet på 507 MW fordelt på fire blokker med gassturbiner, og er et topp moderne kombinasjonsverk som kan brenne ulike brenselskilder: Naturgass, fyringsolje og biomasse.
De totale CO2-utslippene i 2008 var ca 400 000 tonn, langt over det som er tillatt i kvoten på 130 365 tonn.
Australian Open 2002

Australian Open 2002 ble arrangert i Melbourne 14. – 27. januar. Australian Open er en Grand Slam-turnering i tennis. Singleturneringen for herrer ble vunnet av svenske Thomas Johansson og dameturneringen av Jennifer Capriati fra USA.